stanford-oval/wikipedia huggingface dataset:
בלינג!
ביוגרפיה בדיונית > אירועי יום אם ולאחריו

בלינג! שמרה על כוחותיה לאחר אירועי בית, שבהם מכשפת השני ביטלה את כוחם של מעל 90% מהמוטאנטים. מאוחר יותר היא עזרה יחידתו של האבוק, כש-O.N.E, חוליה ממשלתית שמפעילה את הזקיפי הסנטינל מגיעה על מנת להגן על מעט הנותרים מבין המוטאנטים שחיים במכון. בנוסף היא נקראת כדי לעזור לצוותים הבכירים של אקס-מן כאשר אפוקליפס חוזר, בעיקר בשל מיעוט דמויות בכירות מן האקס-מן. למרות המלצותיהם של רוג והאבוק ולאחר שהוצעה לה משרה באקס-מן החדשים, מגלה רוקסי כי למרות כשרונה במשימות שטח, היא מאוימת על ידי הרעיון להיות חברת אקס-מן במשרה מלאה, בשל הסכנה הכרוכה בכך. בנוסף שקלה לעזוב את המכון עם חברתה ללימודים אוניקס מחשש ש-O.N.E יורו בקרוב להפוך את שטח בית הספר למחנה מעצר.
עם זאת, בלינג! וחברה נשארים בבית הספר. בלינג! היא אחת מהתלמידים שהועברו למימד לימבו במהלך מאמציו של השד בלסקו לאתר את מג'יק. הם חזרו לבית הספר לאחר שהובס. לאחר שבית הספר נסגר במהלך אירועי תסביך משיח, עברו האקס-מן לסן פרנסיסקו על מנת להקים בסיס חדש בקליפורניה. בלינג! חוזרת לבית הספר, ועוזרת לשלוט במהומות שנוצרו סביב הצעתו של מחוקק בשם סיימון טראסק לאכיפתם של חוקים האוסרים את רבייתם של המוטאנטים. במהלך הקרב הסופי על אוטופיה, בלינג! חברה לפרנזי ולנקרה בקרב נגד מונסטון/גברת מארוול.
ביוגרפיה בדיונית > אמפלייט

לאחר שהותקפו בידי אמפלייט (אחיה של אם) מ-Generation X, המוטאנטים הוזהרו להישאר קרובים זה לזה ולדווח על כל דבר יוצא-דופן. רוקסי מחליטה ללכת לבדוק את האמפיתיאטרון אף על פי שאוניקס מזהירה אותה לא ללכת לבד, אלא שהיא אומרת שתישאר בטווח ראייה. בעודה מסתכלת על המים היא מבחינה במגדלור שמתחיל לנוע לפתע לעבר החוף, לפני שנעלם. לאחר ששב ומופיע מאחוריה, היא פגשה את אמפלייט, שלוכד אותה.
לאחר שהוחזקה כאסירתו, רוקסי מנסה להילחם בחזרה נגדו ונכשלת, עד שרוג מגיעה להציל אותה. לאחר קרב ארוך ניצחו אותו ושלחו אותו למימד ממנו הגיע. מאוחר יותר, בשיחה עם סורג', מרקורי וטראנס, רוקסי מגלה שהיא מאוהבת ברוג.
הערות שוליים

↑  X-Men: The 198 Files handbook
↑  New X-Men Vol.2 #35
↑  New X-Men Vol.2 #39
↑  Dark X-Men/Dark Avengers: Utopia #1
↑  Dark Avengers/Uncanny X-Men: Exodus #1
↑  X-Men: Legacy #229
↑  X-Men: Legacy #230
| אקס-מן |
| --- | --- | --- |
| גיבורי-על | אומגה סנטינל • אורורה • אייסמן • אינק • איש אקס • אליקסיר • אם • אנג'ל • אנול • ארמור • באנשי • בולט • בום-בום • בישופ • בלינג! • בלינק • בטסי בראדוק • ג'ובילי • ג'ין גריי • גמביט • דאזלר • דאסט • דרווין • דומינו • האבוק • האסק • הליון • המשוכפל • וולפסביין • וורפאת' • חיה • חפציבה • לונגשוט • מאגמה • מארוול גירל • מג'יק • דניאל מונסטאר • ליילה מילר • מסווה ופגיון • מרקורי • נורת'סטאר • נייטקרולר • הופ סאמרס • סאן-ספוט • סאנפייר • סברה • סורג' • סטורם • סטרונג גאי • סייג' • סייפר • סייקלופס • סיירין • פולאריס • פורג' • פיקסי • פנטומאקס • פרודיג'י • פרופסור אקס • אמה פרוסט • קיטי פרייד • פרנזי • צ'יימבר • קאנונבול • קארמה • קוואנון • קולוסוס • קוקיות סטפורד • קייבל • רוג • רוקסלייד • ריקטור • שאטרסטאר • ת'אנדרבירד |  |
| נבלי-על | אוולאנש • אומגה • אונסלוט • אפוקליפס • אקסודוס • באסטיון • בלה דונה בודרו • בלוב • ג'אגרנוט • דארק ביסט • הוד התפתחותו • ויד'ר • וולקן • טואד • לגיון • מאסטרמיינד • מגנטו • מימיק • מיסטיק • מיסטר סיניסטר • מכשפת השני • מלך הצללים • סאורון • סטרייף • סלנה • עזאזל • פיירו • מדלין פריור • טום קאסידי השחור • קוויקסילבר • קיווי בלאק • מיקאיל רספוטין • סבסטיאן שו |  |
| קבוצות גיבורי-על | אקס-מן החדשים (2004) • אקס-מן החדשים (2012) • אקס פורס • אקס פקטור • אקסקליבר • ג'נריישן אקס • המוטאנטים החדשים • אקס-טרמינייטורז |  |
| קבוצות נבלי-על | אחוות המוטאנטים • אקס-מן האפלים • הבוזזים • המטהרים • המשוטטים • השוליות • מועדון הלפייר • זקיפי הסנטינל • פלנקס • פרשי אפוקליפס |  |
| סיפורים ביקום אקס-מן | סאגת הפניקס האפלה • ימי עבר עתידי • האל אוהב, האדם הורג • טבח המוטאנטים • נפילת המוטאנטים • אג'נדת ההכחדה • שירת התליין • משיכות קטלניות • אמנת הפלנקס • עלייתו של אפוקליפס • עידן אפוקליפס • מבצע אפס סובלנות • התריסר • ערב ההשמדה • בית אם • עשירית • זן בסכנת הכחדה • תסביך משיח • אנו עומדים מופרדים • הייעוד הגלוי • מלחמת המשיח •  אוטופיה • אומת אקס • הביאה השנייה • פילוג • בריאה מחדש • אוונג'רס נגד אקס-מן • קרב האטום • מותו של וולברין • אוונג'רס ואקס-מן: הציר • מותו של אקס • הבלתי אנושיים נגד אקס-מן • המצוד אחר וולברין • אקס-מן: השמדה • שובו של וולברין • עידן איש האקס • בית אקס וכוחות אקס • אקס של חרבות • גאלת הלפייר • החיים והמיתות של וולברין • יום הדין • החטאים של סיניסטר |  |
| שונות | אדמנטיום • אימפריית השי'אר • החוק לרישום המוטאנטים • וירוס הירושה • כוח הפניקס • מוטאנטים • מורלוקים • משפחת סאמרס • נשק אקס • סטארג'אמרס |  |
| וולברין | ג'ון ריית' • לוגאן הזקן • לורה קיני • מאווריק (•) אומגה רד • גורגון • דאקן • הסמוראי הכסוף • ויילד צ'יילד • ליידי דת'סטרייק • סייברטות' |  |
| דדפול | אאוטלו • אלתיאה העיוורת • בוב, סוכן הידרה • ילדת הסנאי • סוכן אקס • סמור • קופיקאט (•) אג'קס • ברבור שחור |  |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |  |
| סדרות טלוויזיה | אקס-מן: סדרת האנימציה • אקס-מן: הדור הבא • וולברין והאקס-מן • לגיון • בעלי היכולות • אקס-מן 97 |  |
בס מאירסון

| --- | --- |

 לידה:  16 ביולי 1924 הברונקס, ארצות הברית 
 פטירה:  14 בדצמבר 2014 (בגיל 90) סנטה מוניקה, ארצות הברית 
 מקום קבורה:  בית קברות וודלון ממוריאל 
 מדינה:  ארצות הברית 
 מקום לימודים:  מכללת האנטר  בית הספר ג'וליארד  אוניברסיטת קולומביה  התיכון למוזיקה ולאמנות 
 בן או בת זוג:  Allan Wayne (19 באוקטובר 1946–1958)  Arnold M. Grant (1 במאי 1962–ינואר 1967) 
 צאצאים:  Barra Grant 
 פרופיל ב-IMDb
 
בס מאירסון (באנגלית: Bess Myerson‏; 16 ביולי 1924 – 14 בדצמבר 2014) הייתה דוגמנית יהודייה-אמריקאית, שחקנית טלוויזיה, פוליטיקאית, פעילת זכויות אזרח, והיהודייה הראשונה והיחידה עד כה שהוכתרה כמיס אמריקה, תואר שהוענק לה בשנת 1945.
על רקע מלחמת העולם השנייה שרק הסתיימה ועל רקע פרטים בדבר הפשעים שבוצעו נגד העם היהודי בתקופת השואה שנחשפו במלואם, זכייתה של מאירסון בתואר מיס אמריקה נתפס על ידי הקהילה היהודית כאירוע מכונן וכאישור על קבלתם לתוך החברה האמריקנית.
במהלך שנות ה-50 וה-60, מאירסון הופיעה באופן קבוע בטלוויזיה והייתה אורחת קבועה בתוכנית חידון סלבריטאית "I've got a secret" ("זה הסוד שלי"). היא המירה את תהילתה לקריירה פוליטית והחזיקה בתפקיד הנציב בממשל של ניו יורק במשך שני ממשלים ורצה ללא הצלחה לסנאט האמריקאי מטעם ניו יורק בשנת 1980. במהלך שלהי שנות ה-80 היא נשפטה בבית משפט פדרלי במספר רב של אישומים, אישומים אשר זוכתה מהם מאוחר יותר.
הערות שוליים

↑  מתהילה לנפילה: מתה מיס אמריקה היהודייה, באתר ynet, 6 בינואר 2015
1 2  Nemy, Enid; McDonald, William (2015-01-05). "Bess Myerson, New Yorker of Beauty, Wit, Service and Scandal, Dies at 90". The New York Times (באנגלית אמריקאית). ISSN 0362-4331. נבדק ב-2019-07-26.
| --- | --- |
בקרת זהויות :  NLI: 987007275912505171  CiNii: DA08885863  ISNI: 0000 0000 8126 3638  LCCN: n79016341  SNAC: w62r5q5v  VIAF: 47366978   WorldCat (עם VIAF): 47366978 
ערך זה הוא קצרמרבנושא אישים. אתם מוזמנים לתרום לוויקיפדיה ו.
בית הכנסת מנחם ציון

| --- | --- |

 מידע כללי
 סוג:  בית כנסת 
 מיקום:  ירושלים 
 מדינה:  ישראל 
 נוסח תפילה:  נוסח אשכנז
 הקמה ובנייה
 תקופת הבנייה:  ?–1837
 תאריך פתיחה רשמי:  1837 
 קואורדינטות:  31°46′33″N 35°13′53″E﻿ / ﻿31.77575°N 35.231444444444°E﻿ / 31.77575; 35.231444444444
  (למפת ירושלים העתיקה מוגדלת) בית הכנסת מנחם ציון(למפת ירושלים העתיקה רגילה) בית הכנסת מנחם ציון(למפת ירושלים רגילה) בית הכנסת מנחם ציון(למפת ירושלים מוגדלת) בית הכנסת מנחם ציון
 
בית הכנסת מנחם ציון הוא בית הכנסת הראשון בעת החדשה שנבנה על ידי העדה האשכנזית בירושלים. נמצא בשימוש עד ימינו.
היסטוריה

בשנת 1836 יצא ר' אברהם שלמה זלמן צורף למצרים ובעזרת הקונסולים של רוסיה ואוסטריה קיבל פירמאן (צו מלכותי) ממוחמד עלי באשא, שליט מצרים (ששלט באותה עת בארץ ישראל), אשר ציווה "כי הרשות בידי העדה האשכנזית להקים את "דיר שיכנז", דהיינו:"חצר האשכנזים", (לימים "החורבה" וסביבותיה), ולבנות בתוכה מעונות ואסר לתבוע מהם את חובות אבותיהם".
רבי יהוסף שווארץ בספרו "תבואות הארץ" כותב: "ביום י"ט אלול התחלנו לפנות האשפה והזבל ויחלו לבנות. עד פרשת וארא תקצ"ז נגמר בית המדרש וכבר יכולנו להתפלל בו ונחנכה ביום ההוא בשמחה גדולה: ברוך מציב גבולות אלמנה, ויקרא את שמו "מנחם ציון" או בפי העם "בית המדרש הישן". ויבנו עוד כל הבניינים והבתים הנחרבים והנהרסים אשר בכל החצר הגדול הזה".
ר' ישעיה ברדקי התנגד לבניית בית הכנסת וחשש שבנייתו תגרום לזעם אצל הערבים שעדיין חשו שהעדה האשכנזית חייבת להם כסף מחובות העבר. בעידוד חותנו ר' ישראל משקלוב בנה ר' ישעיה ברדקי בית כנסת אחר בשם "סוכת שלום", והעדה התפלגה לשתי קבוצות.
בית הכנסת מנחם ציון נחנך בא' בשבט תקצ"ז ושימש כמרכז הקהילה עד בנייתו של בית הכנסת הגדול של חורבת יהודה החסיד בסמוך.
המקום לא נחרב במלחמת העצמאות ונותר בשממונו עד מלחמת ששת הימים. בשנת 1980 חזר בית הכנסת לשימוש מלא. הוכנס אליו ריהוט חדש, וארון קודש שהובא מקהילה יהודית באיטליה. בית הכנסת משמש כיום (2019) את הקהילה הדתית לאומית ברובע היהודי.
הערות שוליים

↑  על מצבתו של הראש"ז צורף נכתב – "אשר הציל נחלת האשכנזים מיד הישמעאלים והשתדל בבנינה ובפרט בבנין הבית המדרש הנקרא בשם מנחם ציון יע"א
↑  המקור: רבי אברהם משה לונץ מצוטט אצל יעקב יערי-פולסקין, הגואל שבא לירושלים, תל אביב 1967, באתר פרויקט בן-יהודה.
↑  עמוד תע"ב
שלט על בית הכנסת
בן אלטיט

| --- | --- |
אין תמונה חופשית
 לידה:  4 באפריל 1993 (בן 31) הרצליה שבישראל
 עמדה:  סנטר
 גובה:  2.06 מטרים
 מכללה:  בריאנט
 קבוצות כשחקן
 2012–2015   2012–2013  2014–2015   2015   2015–2016   2016–2017   2017–2018  2019   2019–2020   2020–2021  2021:  מכבי תל אביב   ← בני הרצליה  ← אליצור רמלה   ← עירוני רמת גן   מכבי קריית גת   מכבי אשדוד באר טוביה   הפועל גלבוע גליל   עירוני נהריה הפועל באר שבע אליצור "איתו" אשקלון עירוני רמת גן
 הישגים כשחקן
 אליפות אירופה (2014)  אליפות ישראל (2014)  גביע המדינה (2014)
 
בן אלטיט (נולד ב-4 באפריל 1993) הוא כדורסלן ישראלי המשחק בעמדת הסנטר בקבוצת מכבי עירוני רמת גן.
קריירה כשחקן

אלטיט נולד, גדל והתחנך בהרצליה. בנעוריו למד בבית הספר רוטברג שברמת השרון. כנער שיחק בקבוצות הנוער של רמת השרון ומכבי תל אביב והיה לאחד המצטיינים בקבוצה. לאחר מכן שיחק שנה במכללת בריאנט שברוד איילנד, ארצות הברית. בגיל 18 הושאל אלטיט לעונת התחשלות לקבוצת הבוגרים של בני הרצליה.
בשנת 2013 זומן למועדון הבוגרים של קבוצת מכבי תל אביב. לאלטיט הייתה אפשרות לשחק גם במכבי תל אביב וגם באליצור רמלה כמו חברו לקבוצה ארד הררי במסגרת הכרטיס הכפול.
אלטיט זכה עם מכבי תל אביב ביורוליג בעונת 2013/14.
בעונת 2014/15 התחיל את העונה עם מכבי תל אביב, ביקש להשתחרר מספר פעמים כיוון שלא שותף במשחקים לטענתו ולבסוף הושאל לעירוני רמת גן. השתתף במשחק האולסטאר של הליגה הלאומית וזכה בתואר ה-MVP של המשחק. בשלב מאוחר יותר של העונה חזר לשורות מכבי תל אביב והפעם קיבל יותר דקות משחק.
בעונת 2015/16 חתם בן אלטיט לעונה אחת במדי מכבי קריית גת שעלתה באותה עונה לליגת העל.
בעונת 2016/17, חזר לליגת העל, וחתם במדי מכבי אשדוד באר טוביה.
בעונת 2017/18, חתם בהפועל גלבוע גליל לעונה אחת.
בינואר 2019, חתם בעירוני נהריה לחצי עונה. בספטמבר 2019 חתם בהפועל באר שבע לעונה אחת.
ב-17 באוגוסט 2020 חתם לעונה אחת באליצור "איתו" אשקלון. ב-20 ביולי 2021 חתם במכבי עירוני רמת גן.
בשנת 2021 השתתף עם אחיו נמרוד בעונה הרביעית של תוכנית הריאליטי המוזיקלית אקס פקטור ישראל, במטרה לייצג את ישראל באירוויזיון 2022, אך הם לא עברו את שלב האודישנים.
סטסיסטיקות

| עונה | קבוצה | משחקים | דקות | נקודות |  % ל-2 |  % ל-3 |  % עונשין | ריבאונדים | עבירות | חטיפות | איבודים | אסיסטים | חסימות | מדד |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012-13 | בני הרצליה | 12 | 5.3 | 2.7 | 0.57 | 0.00 | 0.86 | 1.2 | 0.7 | 0.1 | 0.2 | 0.2 | 0.3 | 2.8 |
| 2013-14 | מכבי תל אביב | 9 | 4.9 | 2.3 | 0.45 | 1 | 0.71 | 0.8 | 0.6 | 0.0 | 0.4 | 0.1 | 0.4 | 2.3 |
| 2014-15 | מכבי תל אביב | 13 | 7.2 | 2.0 | 0.48 | 0.00 | 0.75 | 1.6 | 1.5 | 0.2 | 0.4 | 0.2 | 0.1 | 1.9 |
| 2015-16 | מכבי קריית גת | 33 | 11.4 | 4.2 | 0.596 | 0.00 | 0.537 | 2.0 | 1.4 | 0.1 | 0.8 | 0.5 | 0.2 | 3.6 |
| עונה | קבוצה | משחקים | דקות | נקודות |  % ל-2 |  % ל-3 |  % עונשין | ריבאונדים | עבירות | חטיפות | איבודים | אסיסטים | חסימות | מדד |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013-14 | מכבי תל אביב | 5 | 4.2 | 1.6 | 80% | 0% | 0% | 0.2 | 0.4 | 0.0 | 0.2 | 0.2 | 0.0 | 1.4 |
| 2014-15 | מכבי תל אביב | 2 | 2.5 | 0 | 0% | 0% | 0% | 0.0 | 0.0 | 0.0 | 0.0 | 0.0 | 0.0 | 0.0 |
הערות שוליים

1 2  אור שקדי‏, בני הרצליה: בן אלטיט חתם לעונה אחת, באתר וואלה, 6 באוגוסט 2012
1 2  בן אלטיט, באתר מועדון מכבי תל אביב
↑  כפיר אדר, ‏בן אלטיט חתם לעונה באליצור 'איתו' אשקלון, באתר ONE‏, 17 באוגוסט 2020
↑  רשת 13, האודישן של בן אלטיט – אמא אם הייתי, באתר חדשות 13, 25 בנובמבר 2021
בן אייזנהארט

| --- | --- |
אין תמונה חופשית
 לידה:  3 בדצמבר 1990 (בן 33) ביינברידג' איילנד, ארצות הברית 
 גובה:  2.08 מטרים
 מכללה:  אוניברסיטת המדינה הפוליטכנית של קליפורניה (2010–2011) וייטמן קולג' (2011–2014)
 דראפט:  לא נבחר, 2014
 קבוצות כשחקן
 2014–2015 2015–2016 2016–2023 2023–2024 2024–:  אליצור יבנה מכבי אשדוד הפועל באר שבע דימונה אליצור "איתו" אשקלון מכבי ראשון לציון
 הישגים כשחקן
 אליפות הליגה הלאומית בכדורסל (2018)
 
בן אייזנהארט (באנגלית: Ben Eisenhardt; נולד ב-3 בדצמבר 1990) הוא כדורסלן אמריקאי-ישראלי המשחק בעמדות הפאוור פורוורד והסנטר במכבי ראשון לציון מהליגה הלאומית בכדורסל.
חיים אישיים

אייזנהארט נולד בביינברידג' איילנד, וושינגטון, והוא יהודי. הוא עלה לארץ וקיבל אזרחות ישראלית.
קריירת משחק

אייזנהארט למד בבית הספר התיכון ביינברידג'. הוא העמיד ממוצעים של 12 נקודות ושבעה ריבאונדים למשחק כסיניור (בשנתו הרביעית והאחרונה בתיכון).
את שנתו הראשונה בכדורסל המכללות, עונת 2010/11, העביר אייזנהארט באוניברסיטת המדינה הפוליטכנית של קליפורניה. לאחר מכן עבר לווייטמן קולג', וסיים את לימודיו ב-2014. כג'וניור בעונת 2012/13 הוביל אייזנהרדט את האזור הצפון-מערבי (NWC) בנקודות (442), היה במקום הרביעי בממוצע הנקודות באזור (16.4 למשחק) ובאחוז סלי השדה (54.9%), ודורג שביעי בריבאונדים (6.2 למשחק). הוא נבחר לשחקן השנה של NWC ולחמישייה הראשונה של האזור. בעונתו האחרונה בקולג' הוא החמיץ מספר לא מבוטל של משחקים בגלל תסמיני זעזוע מוח.
אייזנהארט שיחק בעונותיו הראשונות בישראל באליצור יבנה מהליגה הלאומית בכדורסל (2014/2015) ובמכבי אשדוד מליגת העל בכדורסל (2015/2016). לאחר מכן חתם בהפועל באר שבע בני שמעון ששיחקה בליגה הלאומית, הגיע איתה לגמר ב-2017 וזכה איתה באליפות ב-2018. מאז שיחק עם הקבוצה חמש עונות נוספות בליגת העל, עד שעזב בסיום עונת 2022/2023 וחתם באליצור "איתו" אשקלון מהליגה הלאומית.
הערות שוליים

↑  "2007 Bainbridge hoops team reconnecting their roots". Kitsap Sun.
↑  "An athlete's perspective from the sideline – interview". ג'רוזלם פוסט.
↑  "Ben Eisenhardt – 2013–2014 – Men's Basketball". וייטמן קולג'.
↑  דילן סניידר. "Dream continues for Whitman's own Ben Eisenhardt". Whitman Wire.
בס מנומר

| בס מנומר |
| --- | --- |
 בס מנומר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: לברקיים
סוג:: Morone
מין:: בס מנומר
שם מדעי
 Morone saxatilis ‏וולבאום, 1792
תחום תפוצה


בס מנומר (שם מדעי: Morone saxatilis) הוא מין של דג גרם בן למשפחת הלברקיים והוא המין הגדול ביותר במשפחה. הוא מצוי לאורך חופי האוקיינוס האטלנטי המערבי, לחופי אמריקה הצפונית והקריביים. הוא דג מאכל הנידוג בכמויות מסחריות גדולות מאוד.
הבס המנומר הוא הדג הלאומי של המדינות: מרילנד, רוד איילנד וקרוליינה הדרומית וכן דג המים המלוחים של ניו יורק, ניו ג'רזי, וירג'יניה וניו המפשייר.
תיאור

זהו דג מוארך בעל קשקשים כסופים-לבנים ומאחורי הזימים עוברים פסים כהים לאורך הגוף עד הזנב. אורך הבס הממוצע מגיע ל-50 עד 90 ס"מ ולמשקל של 2 עד 9 ק"ג, אך הפרטים הגדולים ביותר הגיעו למשקל 56 ק"ג. מעריכים שהם חיים עד 30 שנה בטבע. לדג ישנו פה גדול ולסתות חזקות מלאות שיניים קטנות והוא יכול למתוח החוצה את פיו במהירות. מאפיינים אלה עושים אותו לטורף זריז של דגים אחרים, בייחוד מינים מתקהלים כמו ברדינים.
דג זה יכול לשרוד הן במים ממוזגים והן במים טרופיים לחופי האוקיינוס האטלנטי, בין נהר סנט לורנס ללואיזיאנה והוא יכול לשרוד הפרשי מליחות בין נהרות למי הים. פרטים נודדים לנהרות כדי להשריץ והצאצאים מתבגרים במים מתוקים ובהמשך עוברים לחיים בים. אנשים הכניסו דג זה גם לאזורים בהם הוא לא התקיים, ביניהם לאקוודור, איראן, לטביה, מקסיקו, רוסיה, דרום אפריקה וטורקיה, בעבור גידול למאכל או לדיג ספורט.
הדג נידוג בכמויות, בייחוד במפרץ מקסיקו. מאז 2007 הוא מוכר בחוקת ארצות הברית כמין מוגן לדיג, כדי לאפשר לאוכלוסייתו להתאושש.
הערות שוליים

↑  בס מנומר באתר הרשימה האדומה של IUCN
| --- | --- |
בקרת זהויות :  NLI: 987007541337205171
בטי סלומון דה רוטשילד

| --- | --- |

 לידה:  5 ביוני 1805 פרנקפורט, האימפריה הרומית הקדושה 
 פטירה:  1 בספטמבר 1886 (בגיל 81) Château Rothschild, צרפת 
 מקום קבורה:  פר לשז 
 בן או בת זוג:  ג'יימס מאיר רוטשילד (1824–?) 
 
בֶּטִי "בַּתְיָה" סַלוֹמוֹן דֶה רוֹטְשִׁילְד (15 ביוני 1805 – 1 בספטמבר 1886) הייתה בתו של סלומון מאיר רוטשילד, אשתו של ג'יימס מאיר רוטשילד ואמו של אדמונד ג'יימס דה רוטשילד המכונה "אבי היישוב" "הנדיב הידוע".
לקריאה נוספת

Strumingher, Laura S. The Life & Legacy of Baroness Betty de Rothschild, Peter Lang, 2006. ISBN 0820478857
הערות שוליים

↑  סימוכין http://www.tidhar.tourolib.org/tidhar/view/6/2441
↑  דרק וילסון, רוטשילד : העושר והעוצמה, עמ' 65.
1 2 3 4  דרק וילסון, רוטשילד : העושר והעוצמה, עמ' 86
↑  יונתן פרנקל, דם ופוליטיקה: עלילת דמשק, היהודים והעולם, מרכז זלמן שזר לתולדות ישראל, 2003
↑  Heine, "Die Juden und die Presse in Paris (Paris 27 May)", Algemeine Zeitung, 2 June 1840
↑  שמעון שאמה, בית רוטשילד וארץ ישראל, הוצאת ספרים ע"ש י"ל מאגנס, האוניברסיטה העברית, ירושלים תש"ם; א. שני העולמות של הפזורה, עמ' 38.
↑  יוסף לנג, דבר עברית! - חיי אליעזר בן-יהודה, יד יצחק בן-צבי, 2008, כרך א, עמ' 155 (הערה 188: הצבי, 46 (כ"ט באלול תרמ"ו), עמ' קפג).
↑  המידע באתר בת שלמה
| --- | --- |
בקרת זהויות :  NLI: 987007297600305171  BnF: cb16620382f (data)  GND: 116641630  ISNI: 0000 0000 6677 3533  LCCN: n2005027942  NTA: 297662147  SUDOC: 250074885  VIAF: 49982118   WorldCat (עם VIAF): 49982118
בס קטן-לוע

| בס קטן-לוע |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Centrarchiformes
תת־סדרה:: Centrarchoidei
משפחה:: חמנוניים
סוג:: Micropterus
מין:: בס קטן-לוע
שם מדעי
 Micropterus dolomieu ‏לספד, 1802
תחום תפוצה


בס קטן-לוע (שם מדעי: Micropterus dolomieu) הוא מין של דג טורף ממשפחת החמנוניים המכונה בשם העממי בס.
מאפיינים

דג זה קרוב למין בס גדול-לוע והוא חי במקווי מים מתוקים במזרח אמריקה הצפונית שבין מפרץ הדסון, האגמים הגדולים, נהר סנט לורנס ולאורך יובלי המיסיסיפי, אך גם הובא באופן לא חוקי למקווי מים ממוזגים עד קרים בקנדה וארצות הברית כמין פולש תחרותי. הוא יכול להתקיים במים קרירים יותר מהבס גדול-הלוע.
זהו דג בינוני באורך מרבי של 69 ס"מ ומשקל של 5.4 ק"ג. הוא בעל מבנה מוארך עם שרירי זנב וחזה חזקים ולסתות רחבות בעלות שיניים חדות. צבעו בין חום זית או זהוב ועד חום כהה בגב כשהבטן צהבהבה עם פסים אנכיים כהים או כתמים לאורך הגוף, כשהראש מפוספס בפסים אופקיים
חומים כהים. הפנים בהירות יחסית והעיניים בעלות גוון אדום עז.
זהו דג טורף שרירי המצוי רק במים מתוקים ברחבי נהרות גדולים, אגמים, ביצות רחבות, מאגרי מים שונים ובריכות. לרוב הוא מתקיים סמוך לקרקעית ובסביבת סלעים וצמחייה קרקעית. הדג אינו יכול לשכון בנהרות מזוהמים, מה שגורם להימצאותו לרמז על צלילות ובריאות המים. בעונת הרבייה הזכר בונה קן מתחת לאבנים או חצץ והנקבה מטילה בו עד 21,100 ביצים, עליהן שומר הזכר בקן לבדו.
זהו דג טורף כוחני התוקף טרף ממארב תת-מיימי. בעוד הצעירים מתבססים על זואופלנקטון וזחלי חרקי מים, הבוגרים יותר ניזונים ממיני סרטנאים עד לסרטני נהרות, חרקים, דגים קטנים ודו-חיים מימיים. הם גם אינם בוחלים בקניבליזם של צעירי בסים אחרים, אם כי לא מצאצאיהם עצמם.
למעשה דג זה כל כך תוקפני שבעודו מין פולש הוא יכול לפגוע באוכלוסיית הדגה המקומית ולהדיח דגים אחרים עד למצב של הכחדה. הדג גם מגודל לדיג ספורט והוא מאוד פופולרי לכך לאורך קנדה וארצות הברית.
הערות שוליים

↑  בס קטן-לוע באתר הרשימה האדומה של IUCN
ברבור ניו זילנדי

| ברבור ניו זילנדי |
| --- | --- |

תקופה
פליסטוקן-הולוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברבור
מין:: ברבור ניו זילנדי
שם מדעי
 Cygnus atratus sumnerensis ‏פורבס, 1890

ברבור ניו זילנדי או במאורית: "poūwa" (שם מדעי: Cygnus sumnerensis) הוא מין נכחד של ברבור שהתקיים בניו זילנד של הפליסטוקן עד לתחילת ההולוקן.
המאובנים של הברבור ידועים מממצאים שהתגלו על האי הדרומי ואיי צ'טהאם, בידי החוקר הסקוטי הנרי אוג פורבס (אנ') ב-1890, כשהוא נודע משרידים על חופי כרייסטצ'רץ'. הוא תואר לראשונה כשריד ארכאולוגי שנחשב בתחילה לממצאי עצמות ברבור שחור, אם כי בהמשך הובהר שמדובר במין נפרד שאולי היה קרוב לברבור השחור האוסטרלי. עם זאת חלק מהחוקרים רואים במין זה טקסון מוטל בספק שהוא למעשה ברבור שחור אמיתי.
ברבור זה היה מהגדולים שבברבורים והגיע לגובה של 1 מטר ומשקל של 6 עד 10 ק"ג בקירוב. הוא היה בעל כנפיים קצרות יותר אך גפיים ארוכות יותר מהברבור השחור וכמותו היה בעל יכולת ציפה על המים. לא ידוע מה היה צבעו, מאחר שהנוצות לא השתמרו במאובנים ובתת-מאובנים, בדומה לברוזים קרובים מניו זילנד כמו: אווז ניו זילנד וברווז פינץ'.
אף שלא ידועים הפרטים המדויקים סביר שהברבור התקיים עד לתחילת הפליסטוקן ונכחד סביב שנת 1650 לספירה בידי הפולינזים שצדו אותו עד ההכחדה.
הערות שוליים

↑  Rawlence, Nicolas J.; Kardamaki, Afroditi; Easton, Luke J.; Tennyson, Alan J. D.; Scofield, R. Paul; Waters, Jonathan M. (2017). "Ancient DNA and morphometric analysis reveal extinction and replacement of New Zealand's unique black swans". Proceedings of the Royal Society B: Biological Sciences. 284 (1859): 20170876. doi:10.1098/rspb.2017.0876. ISSN 0962-8452. PMC 5543223. PMID 28747476.
↑  Rawlence, Nic (26 July 2017). "Introducing the Poūwa: New Zealand's unique and ill-fated black swan". Sciblogs. Retrieved 17 August 2017.
ברבור הכסף

| --- | --- |

 מידע כללי
 אמן:  ג'ון ג'וזף מרלין וג'יימס קוקס
 תאריך יצירה:  1773
 טכניקה וחומרים:  כסף; מנגנון של שעון
 נתונים על היצירה
 מיקום:  בריטניה מוזיאון בווס, טירת ברנרד טיזדייל, מחוז דורהאם, אנגליה שבממלכה המאוחדת
 קואורדינטות:  54°32′31″N 1°54′55″W﻿ / ﻿54.5419°N 1.91528°W﻿ / 54.5419; -1.91528
 
מוזיאון בווס בטירת ברנרד שבצפון-מזרח אנגליה
ברבור הכסף (באנגלית: The Silver Swan) הוא בובה מכנית בצורת ברבור בגודל טבעי שנבנתה בשנת 1773 על ידי הבלגי ז'אן-ז'וזף מרלן (אנ') (נקרא באנגלית ג'ון ג'וזף מרלין), שהיה ממציא ובונה שעונים וכלי נגינה, בשיתוף עם הממציא הלונדוני ג'יימס קוקס (אנ'). הברבור נמצא במוזיאון בווס (אנ') שבטירת ברנרד (אנ') בטיזדייל (אנ') שבמחוז דורהאם (אנ')  בצפון-מזרח אנגליה. הוא נרכש בשנת 1872 מתכשיטן פריזאי על ידי ג'ון בווס (אנ'), מייסד המוזיאון.
המכשיר פועל באמצעות שלושה מנגנוני שעון נפרדים הכוללים תיבת נגינה. הברבור יושב בתוך "נחל" העשוי ממוטות זכוכית המדמים זרימת מים. ה"נחל" מוקף בעלי כסף, ודגי כסף קטנים "שוחים" בו. הברבור מתכופף אליהם ו"טורף" אחד מהם. יש אומרים שבמקור היה מפל מים מאחורי הברבור, שנגנב בזמן שהיצירה הייתה בסיור מחוץ למוזיאון, מה שגרם בעבר ליצירה להיות גבוהה יותר.
לאחר מתיחת הקפיץ של מנגנון השעון, תיבת הנגינה מנגנת ומוטות הזכוכית מסתובבים ויוצרים אשליה של מים זורמים. הברבור מסובב את ראשו מצד לצד וגם מסובב אותו אחורנית ומתכופף כדי "לנקות" את "נוצותיו" (אנ'). לאחר מכן הוא מתכופף קדימה כדי לתפוס ולאכול את אחד מדגי הכסף, ואז ראש הברבור חוזר למצב זקוף, בעוד הדג שתפס "מפרפר" במקורו. בכך מסתיימת פעולת הברבור, שנמשכת כ-32 שניות.
הסופר האמריקני מארק טוויין ראה את ברבור הכסף כאשר הוצג ב-1867 בתערוכה בפריז ותיאר אותו בספרו "התמימים בחוץ לארץ": "התבוננתי בברבור הכסף, שהיו לו תנועות מלאות חיים ואינטליגנציה חיה בעיניו, צפיתי בו שוחה בנינוחות ובחוסר דאגה כאילו נולד בבִּיצה ולא בבית מלאכה של תכשיטים, צפיתי בו תופס דג כסף מתחת למים, מרים את ראשו ועושה את התנועות הרגילות והמדוקדקות של בליעתו..."
הערות שוליים

↑  Roger Smith, James Cox’s Silver Swan, ARTEFACT, ‏2016
↑  A Collection Of Treasures, The Bowes Museum
בית קנווד

| --- | --- |

 מידע כללי
 סוג:  בית מגורים שהוסב למוזיאון, גלריה, historic house, מוזיאון, מוזיאון להיסטוריה 
 כתובת:  המפסטד 
 מיקום:  קמדן 
 מדינה:  הממלכה המאוחדת 
 בעלים:  המורשת האנגלית 
 מפעיל:  המורשת האנגלית 
 מבקרים בשנה:  159,556 (נכון ל־2015)
 הקמה ובנייה
 תקופת הבנייה:  ?–1929
 תאריך פתיחה רשמי:  1929 
 אדריכל:  רוברט אדם, William Atkinson 
 סגנון אדריכלי:  אדריכלות ג'ורג'יאנית 
 מידות
 שטח:  47.02 הקטאר 
 קואורדינטות:  51°34′17″N 0°10′03″W﻿ / ﻿51.571388888889°N 0.1675°W﻿ / 51.571388888889; -0.1675
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסבית קנווד(למפת לונדון רגילה) קנט סארי בר. בקי. הרטפורדשייר אסקסבית קנווד
 
בית קנווד (באנגלית: Kenwood House, הידוע גם בשם Iveagh Bequest) הוא בניין מפואר בהמפסטד, לונדון, על הגבול הצפוני של פארק - המפסטד הית'. הבניין נבנה במקור במאה ה-17 ושימש למגורים של משפחת האצולה מנספילד במאה ה-18 וה-19. חלק מהאחוזה נרכש על ידי משפחת גינס בתחילת המאה ה-20, וכל שאר הרכוש והמקרקעין היו בבעלות ציבורית של מועצה לונדון, ונפתחו לקהל מסוף שנות העשרים. המקום נשאר אטרקציה תיירותית פופולרי. יופיו של המקום, משך לשם יוצרים בין השאר שימש מספר פעמים כאתר צילומים לסרטים כמו "נוטינג היל".